曉發鄧城和德麟韵
作者：李廌
朝代：宋

paragraphs: 遙岑掣殘電，炫轉雲篩碎。
長庚送曉色，澒洞初見地。
饑馬戀櫪鳴，呞牛繫林睡。
橫塘寸魚跳，魚跳石雙翠。
敢嗟衣化塵，且喜風泛袂。
蚤懷功名心，經濟豈無意。
老軀既骯髒，柔態漸斌媚。
棹舟江南去，白酒謀日醉。
絲蓴芼雪鱸，欲飽三尺喙。
半生客荆州，兩渡北津水。
尚友有若人，獲我心所契。
行李念淹留，感此秋蟬嘒。
掃除向來想，漁釣真得計。
塞翁已無心，得失無欣喟。